**Eckerö Line** on suomalainen Eckerö-konserniin kuuluva vuonna 1994 perustettu yhtiö. Varustamo liikennöi pitkään yhdellä aluksella Helsingin ja Tallinnan välistä reittiä. Keväällä 2019 yhtiö ilmoitti uudesta kesäkuussa 2019 avattavasta reitistä Helsingin Vuosaaresta Tallinnaan.

M/S *Finlandia* oli pitkään ainoa Suomen lipun alla Tallinnaan liikennöivä matkustajalaiva, kunnes Viking Line liputti M/S *Viking XPRS*:n Suomen lipun alle. M/S Finbo Cargo on ainoa Tallinnaan liikennöivä ro-ro-alus Suomen lipun alla.

Taustaa
-------

Rederiaktiebolaget Eckerö perustettiin vuonna 1961 hoitamaan Ruotsin, Suomen ja Ahvenanmaan välistä autolauttaliikennettä. Nykyään yritys toimii emoyhtiönä Eckerö-konsernissa, johon kuuluu yhteensä viisi yritystä: varustamot Eckerö Line, Eckerö Linjen, Birka Cruises ja Eckerö Shipping sekä linja-autoyhtiö Williams Buss. Ålandsresor on Eckerö Linjenin matkatoimiston nimi.

Historia
--------

Eckerö Linenä tunnetun laivayhtiön historia alkaa vuodesta 1994. Tuolloin ahvenanmaalaiset Rederiaktiebolaget Eckerö ja Birka Line perustivat yhteisen yhtiön liikennöimään Helsingin ja Tallinnan välille nimellä **Eestin Linjat**. Syyskuussa 1994 linjalle bareboat-rahdattiin M/S *Alandia*, ja myöhemmin toukokuussa 1995 linjalle tuotiin myös M/S *Apollo*.

Vuoden 1998 alussa Oy Eestin Linjat Ab Ltd vaihtoi nimensä Oy Eckerö Line Ab Ltd:ksi. Rederiaktiebolaget Eckerö osti Birka Linen osakkeet yhteistyöyrityksestä. Linjalla liikennöi M/S *Alandia* siihen asti, kunnes uusi Gotlandslinjeniltä ostettu *Nord Gotlandia* telakoitiin ja muutettiin M/S *Nordlandiaksi*. 10. helmikuuta 1998 uusi *Nordlandia* aloitti liikenteen Helsinki–Tallinna-linjalla.

2. helmikuuta 2004 Rederi Ab Eckerö*lähde?* osti M/S *Transparadenin* Rederi Ab Engshipiltä. Alus sai nimekseen M/S *Translandia* ja aloitti toukokuussa 2004 liikennöimään M/S *Nordlandian* parina palvellen lähinnä rahtiasiakkaita. Maaliskuusta 2009 alkaen rahtialus M/S *Translandia* liikennöi uudesta Vuosaaren satamasta Tallinnaan. Yhtiön matkustaja-alus *Nordlandia* jatkoi liikennöintiä Länsisatamasta Tallinnan A-terminaaliin.

Helmikuussa 2012 varustamo ilmoitti ostaneensa Italiasta M/S *Moby Freedom* -nimisen laivan asettaakseen sen uudelleen nimettynä Helsinki–Tallinna-reitille. Alukselle järjestettiin nimikilpailu, jossa sen nimeksi valittiin M/S *Finlandia*. Se korvasi M/S *Nordlandian* joulukuussa 2012.

Finlandian tultua liikenteeseen Eckerö Line ilmoitti myyneensä M/S *Translandian* ja asettavansa M/S *Nordlandian* rahtiliikenteeseen Vuosaaresta Tallinnaan. Kesäkuussa 2013 varustamo ilmoitti myyneensä M/S *Nordlandian* Belizeen Isabella Cruise Companylle.

Laivat
------

### M/S Finlandia

M/S *Finlandia*
Laivan perustiedot:

* reitti: Helsinki–Tallinna
* Valmistumisvuosi 2001, uudistettu vuonna 2012
* Teho 50 400 kW
* Autokansi 1 900 m
* Pituus 175 m
* Leveys 27,6 m
* Huippunopeus 27 solmua
* Matkustajamäärä 2 080
* Hyttejä 250
* Autoja 665

### M/S Finbo Cargo

*M/S Finbo Cargo*
Laivan perustiedot:

* reitti Helsinki-Vuosaari–Muuga
* Valmistusvuosi 2000
* Pituus 180 m
* Leveys 25 m
* Huippunopeus 24 solmua
* Matkustajamäärä 366

Entiset laivat
--------------

M/S *Nordlandia*
* M/S *Alandia*
* M/S *Apollo*
* M/S *Nordlandia*
* M/S *Translandia*

Lähteet
-------

* Eckerö Line
* Muuta tietoa Eckerö Linestä (englanniksi)

### Viitteet

1. ↑  Blomqvist, Björn: Eckerö Lines VD lämnar bolaget  3.2.2014. Eckerö Line. Viitattu 3.5.2014.
2. 1 2 3  Vainu.io – Eckerö Line Ab Oy *vainu.io*.
3. ↑  Jokinen, Juho: Jätkäsaarta tukkivaan rekkaralliin helpotusta: Eckerö Linen uusi laiva alkaa kuljettaa konttiliikennettä Tallinnasta Vuosaareen (Helsingin Sanomien uutinen 6,5,2019) *hs.fi*. Viitattu 17.5.2019.
4. ↑
5. ↑  Eckerö Line – Tietoa meistä – konserni *Eckerö Linen web-sivut*.  2014. Viitattu 25.10.2015.
6. ↑  M/S Alandia Fakta om Fartyg.  Arkistoitu 26.5.2012. Viitattu 28.11.2009. (ruotsiksi)
7. ↑  M/S Apollo Fakta om Fartyg.  Arkistoitu 1.6.2007. Viitattu 28.11.2009. (ruotsiksi)
8. ↑  FCBS Forum FCBS Forum. Viitattu 28.11.2009. [vanhentunut linkki]
9. ↑
10. ↑  Uusi laiva Tallinnan-reitille *taloussanomat.fi*.  2.2.2012. Viitattu 12.2.2012.
11. ↑   (Arkistoitu – Internet Archive)
12. ↑  Kalle Id: Galleria: tällainen on Eckerön uusi Tallinnan-lautta *ulkomatala.net*. Viitattu 11.5.2019.
13. ↑  Kalle Id: European Endeavour siirtyi Eckerön omistukseen – uudeksi nimeksi Finbo Cargo *ulkomatala.net*. Viitattu 15.5.2019.

Aiheesta muualla
----------------

* Eckerö Linen kotisivu (Arkistoitu – Internet Archive)

Eckerö Line

|  |  |
| --- | --- |
| Nykyiset alukset | 
* *Finbo Cargo*
* *Finlandia*

 |
| Entiset alukset | 
* *Alandia*
* *Apollo*
* *Nordlandia*
* *Translandia*

 |